EVANKELIUMIN ÄÄRELLÄ
Andrew rohkaisee sinua tarttumaan parantumiseen, -
joka on sinun Jeesuksessa. Jumala haluaa parantaa sinut.
Se on evankeliumin totuus. Ole hyvä, Andrew.
Tervetuloa evankeliumin äärelle.
Olen puhunut viime aikoina aiheesta Jumala haluaa sinut terveeksi.
Minulla on vielä paljon asiaa tästä.
Olen opettanut, että parantuminen on osa sovitusta.
Jeesus näytti Isän tahdon, eikä Hän sairastuttanut ketään -
tai epäonnistunut parantamisessa.
Jotkut eivät antaneet Hänen parantaa heitä, -
mutta Jeesus ei koskaan kieltäytynyt siitä.
Se näyttää Jumalan tahdon täydellisesti.
Apt. 10:38 tiivistää sen: -
"kuinka Jumala Pyhällä Hengellä ja voimalla oli voidellut -
Jeesuksen Nasaretilaisen, hänet, joka vaelsi ympäri ja teki hyvää -
ja paransi kaikki perkeleen valtaan joutuneet"
Jotkut opettavat, ettei Jumala enää paranna eikä tee ihmeitä.
Toisten mukaan Jumala jopa antaa sairauksia rangaistuksena -
tai "rakkauden lahjana", joka tekee meistä parempia.
Kaikki nuo asiat vievät terveytemme.
Olen kohdannut kaikkea tuota, ja niinpä olen puhunut siitä, -
miksi kaikki eivät parane, vaikka se on Jumalan tahto.
Jumalan tahto ei tapahdu itsestään, tarvitaan yhteistyötä.
Jotkut eivät parane, koska eivät usko, että se on heitä varten.
Toiset uskovat, että parantuminen on heitä varten, mutteivät tiedä, -
miten parantuminen otetaan vastaan ja mitä Sana sanoo.
Vielä jotkut uskovat parantumiseen ja ovat saaneet siitä ilmestystä, -
mutteivät silti parane. Opetin Matt. 17:n pohjalta siitä, -
miksi ne, jotka uskovat ja tekevät sen, mikä on ennen toiminut, -
eivät tällä kertaa paranekaan.
Opetuslapset eivät pystyneet ajamaan demonia ulos pojasta, -
jolla oli epilepsian kaltaisia kohtauksia. He kysyivät, -
mikseivät pystyneet siihen, ja Jeesus vastasi: -
"epäuskonne tähden", ei vähäisen uskon, -
niin kuin mm. vuoden 1992 käännöksessä sanotaan.
Matt. 17:21:ssa sanotaan tärkeä asia.
Opetan siitä tänään.
Tiesitkö, että jae 21 puuttuu kokonaan monista käännöksistä?
Niissä mennään suoraan jakeesta 20 jakeeseen 22.
En tiedä kaikkia syitä siihen, mutta minusta se on paha virhe.
Tätä jaetta ei löydy mm. vuoden 1938 käännöksestä -
tai englanninkielisestä NIV-käännöksestä.
Minusta Raamatussa saisi kyllä olla kaikki jakeet mukana.
Matt. 17:19―20: "'Miksi emme me voineet ajaa sitä ulos?'
Niin hän sanoi heille: 'Teidän epäuskonne tähden; -
sillä totisesti minä sanon teille: jos teillä olisi uskoa -
sinapinsiemenenkään verran, niin te voisitte sanoa tälle vuorelle: -
'Siirry täältä tuonne', ja se siirtyisi...'"
Jos uskot, että Jumala haluaa parantaa sinut -
ja tiedät, että sinulla on valta puhua sairaudellesi, -
ja sinulla on edes vähän uskoa, se riittää.
Saat nähdä kuolleiden heräävän ja sokeiden saavan näkönsä.
Kyse ei ole uskon puutteesta, vaan epäuskosta, joka mitätöi sen.
Kerron esimerkkejä siitä, mitä itse olen tehnyt.
Nostin ihmisen pyörätuolista, ja hän kaatui.
Se ei johtunut siitä, etten olisi uskonut. Tein sen, koska uskoin.
Odotin ihmettä, mutta kun mies kaatui, -
aloin pelätä, mitä ihmiset ajattelisivat.
Ajattelin epäonnistumista, ja epäuskoni mitätöi uskoni.
Siksi en nähnyt ihmettä.
Smith Wigglesworthille kävi samoin, mutta hän pysyi vahvana uskossaan.
Niinpä hän sai nähdä ihmeen tapahtuvan.
Jae 20 ei siis puhu uskon puutteesta, vaan epäuskosta.
Se johtuu siitä, että olemme liian kiinni luonnollisessa maailmassa.
En halua kritisoida lääkäreitä tai sairaanhoitajia, -
mutta olen huomannut, että lääketieteellisesti koulutettuja -
on vaikeampi saada ottamaan vastaan parantumista -
kuin ketään muuta ihmisryhmää. Näyttää, että he kamppailevat.
Lääkärit ja sairaanhoitajat, jotka tulevat luokseni, uskovat, -
että Jumala haluaa parantaa ja sen, mitä opetan.
He tietävät nämä asiat ja ottavat opetukseni vastaan, -
mutta heidän on vaikea ottaa vastaan parantumista.
Uskon sen johtuvan siitä, että heille on opetettu -
niin paljon muuta asiaa, -
joka ei ole välttämättä syntiä tai pahaa, se on vain luonnollista.
Asiaa ei esitetä tasapainoisesti.
Lääketieteellisessä ei opeteta, että ne, joilla on tietyt oireet, -
kuolevat, mikäli he eivät ole uskovia ja luota Jumalaan.
Heille vain opetetaan, että tietyt oireet johtavat kuolemaan.
Nämä asiat eivät ole demonisia, ne ovat vain luonnollisia asioita -
eivätkä ota huomioon Jumalan voimaa.
Jos kuuntelemme vain luonnollista puolta tasapainottamatta sitä -
että Jumalalle kaikki on mahdollista, syntyy epäuskoa.
Heidät on koulutettu epäuskoisiksi opettamalla, -
että asiat toimivat vain yhdellä tavalla.
Siksi epäusko estää heitä uskomasta.
Vaikka he hyväksyvät opetukseni ja jakavat saarnaamani arvot, -
koulutus mitätöi sen.
Epäuskon voi voittaa, mutta se on vaivalloista.
On helpompi kirjoittaa tyhjälle taululle -
kuin taululle, joka on jo täynnä tekstiä, -
joka on pyyhittävä pois ennen kirjoittamista.
Jos jollakulla on pitkä koulutus jollakin alalla, -
hänen sydämensä on täynnä asioita, jotka on ensin pyyhittävä pois.
Tämä ei koske vain lääkäreitä, vaan meitä kaikkia.
Elämme todella syvällä tässä kulttuurissa.
Esivanhemmillamme ei ollut nettiä, radiota, tv:tä ja lehtiä, -
kaikkia näitä asioita, jotka tunkeutuvat elämäämme.
Monet ovat nykyisin kasvaneet kiinni kännykkäänsä.
He eivät koskaan istu aloillaan ajattelemassa -
eivätkä ole hiljaa niin kauan, että kuulisivat Jumalaa.
Maailma pommittaa heitä jatkuvasti viesteillä -
ja huonoilla uutisilla, koska huonot uutiset myyvät.
Meitä pommitetaan luonnollisilla asioilla.
Osa siitä on demonista ja pahaa, mutta suuri osa on vain lihallista.
Mutta lihallinenkin on pahasta, Room. 8:6―7.
"Sillä lihan mieli on kuolema, -
mutta hengen mieli on elämä ja rauha; -
sentähden että lihan mieli on vihollisuus Jumalaa vastaan, -
sillä se ei alistu Jumalan lain alle, eikä se voikaan."
Jopa asiat, jotka eivät varsinaisesti ole syntiä, -
lihalliset asiat ja humanistinen ajattelu -
saavat taatusti aikaan epäuskoa, joka toimii uskoa vastaan.
Suuriin ihmeisiin tarvitaan vain hiukkanen uskoa, -
mutta sen on oltava puhdasta, ei epäuskon laimentamaa.
Tästä Jeesus puhui Matt. 17:20:ssa. Sitten tulee erikoinen väite -
jakeessa 21, joka puuttuu monista käännöksistä.
Sanottuaan, että pienikin usko voi siirtää vuoria, Hän jatkaa: -
"Tämä laji ei lähde muulla kuin rukouksella ja paastolla."
Hän on siis sanonut, että sinapin- siemenen kokoinen määrä uskoa -
riittää suuriin ihmeisiin, mutta vaikka se on totta, -
tämä laji lähtee vain rukouksella ja paastolla.
Aikamoinen väite. Vuosia luulin, että "laji" viittaa demoniin, -
että tässä puhutaan tietynlaisesta demonista.
Tässä puhutaan pahan hengen riivaamasta pojasta.
Demoni aiheutti pojalle kohtauksia.
Vuosia luulin, että on olemassa erivahvuisia demoneita, -
ja joidenkin kanssa on paastottava, ennen kuin ne voi ajaa ulos.
Nyt ymmärrän, että meillä on valta käskeä itse paholaistakin.
Edes hän ei voi tehdä meille mitään ilman lupaamme.
Tässä ei siis sanota, että tietynlainen demoni lähtee -
vain rukouksella ja paastolla. Et tule koskaan kohtaamaan demonia, -
jota vastaan Jeesuksen nimi ja usko Häneen ei riittäisi.
Jos tarvittaisiin jotain muuta kuin Jeesuksen nimi ja usko siihen, -
olisimme vaarallisilla vesillä, koska niihin ei voi lisätä mitään.
Tässä ei siis puhuta erilaisista demoneista, mutta mistä sitten?
"Miksi emme me voineet ajaa sitä ulos?" "Teidän epäuskonne tähden."
Lauseen tekijä on epäusko. Jakeessa 21 siis sanotaan, -
että tämä epäuskon laji lähtee vain paastolla ja rukouksella.
Tämä muuttaa koko asian. Emme rukoile ja paastoa -
saadaksemme enemmän valtaa paholaiseen.
Meillä on se jo Jeesuksen nimessä, jos uskomme Häneen.
Rukouksella ja paastolla emme saa lisää valtaa paholaiseen -
tai parempaa yhteyttä Jumalaan.
Ne pehmentävät sydäntämme kuulemaan Jumalaa.
Selitän tätä kohta tarkemmin.
Sekä rukous että paasto irrottavat meidät maailmasta -
ja keskittävät huomiomme Jumalaan.
Room. 10:17. "Usko tulee siis kuulemisesta, mutta -
kuuleminen Kristuksen sanan kautta."
Samoin epäusko tulee siitä, että keskitymme maailman asioihin.
Huomiota ei voi jakaa tehokkaasti, toisin kuin jotkut väittävät.
Jos yritämme tehdä monta asiaa yhtä aikaa, teemme ne huonosti.
Ette pidä minusta, jos sanon näin, mutta uskon niin.
Paavalikin sanoi: "...mutta yhden minä teen..." (Fil. 3:13).
Jos haluat todella menestyä jossakin, sinun on keskityttävä.
Laser on tehokas, koska sen säteet on keskitetty yhteen kohtaan.
Olympiavoittajat eivät tee kaikkea mahdollista hyvin, -
vaan he keskittyvät yhteen asiaan.
Jos siis haluat loistaa, sinun on keskityttävä.
Jos huomiomme jakautuu, voimamme leviävät kuin valo.
Laserin voima häviää, jos säteet leviävät.
Jos yritämme tehdä monta asiaa yhtä aikaa, teemme ne huonosti.
Tiedän, että tämä siunaa monia. Uskon siihen todella.
On raamatullinen periaate, että voimme saavuttaa parhaan tuloksen -
keskittymällä yhteen asiaan kerrallaan.
Sama pätee paastoon ja rukoukseen.
Aidossa rukouksessa olemme yhteydessä Jumalaan, -
suljemme maailman ulos ja annamme Hänelle kaikki huolemme.
Emme samalla katso televisiota tai kuuntele radiota, -
vaan jos rukoilemme oikein, keski- tymme Jumalaan kuunnellen Häntä.
Saamme Hänestä positiivista elämää, emme maailman pessimismiä -
ja kuolemaa, jota maailma aina yrittää syöttää meille.
Jos todella rukoilemme, keskitymme Jumalaan.
Silloin emme keskity maailmaan.
Niinpä epäuskon virta, joka estää uskoamme toimimasta, -
alkaa kuivua. Saatanan vaikutus meihin vähenee.
Sinapinsiemenen kokoisesta uskostamme tulee puhdasta.
En tiedä, voiko sanoa, että se kasvaa, mutta se vahvistuu.
En usko, että saamme aina vain lisää uskoa.
Meille on annettu tietty määrä uskoa, mutta voimme puhdistaa sen.
Siitä voi tulla vahvempi. Se on kuin teetä.
Mitä kauemmin teepussi on vedessä, sitä vahvempaa teestä tulee, -
koska veteen liukenee enemmän teetä.
Jos taas teehen kaadetaan lisää vettä, se laimenee.
Voimme vahvistaa tai heikentää uskoamme, mutta meille kaikille -
Herran Jeesuksen usko. Meillä on siis uskoa, -
mutta ongelma on, että maailman vaikutus laimentaa sitä.
Rukous irrottaa meidät maailmasta.
On kuitenkin myös vääränlaista rukousta.
Jos latelemme rukouksen ulko- muistista, emme keskity Jumalaan.
Jos emme ole todella yhteydessä Häneen ja kuule Hänen puhuvan, -
kyse ei ole todellisesta rukouksesta.
Kun keskitymme Häneen ja rukoilemme kauemmin kuin vain hetken, -
kun vietämme puoli tuntia tai tunnin Jumalan läsnäolossa, -
se muuttaa käsityksemme kaikesta. Kun pääsemme Jumalan läsnäoloon -
ja Kaikkivaltias sanoo meille rakastavansa meitä, -
vastaamme aivan eri tavalla, jos kohtaamme jonkun, -
joka ei pidä meistä tai sanoo, että olemme outoja.
Herrojen Herra rakastaa sinua. Mitä väliä, jos joku muu torjuu.
Se vain muuttaa asioita.
Rukous ja paasto keskittävät huomiomme Jumalaan.
Samalla usko, joka meillä on, puhdistuu, -
koska maailman roska, epäilys, pelko, viha ja moraalittomuus -
eivät enää heikennä sitä. Paasto toimii samoin.
Kun paastoamme, käännymme pois kaikesta luonnollisesta, -
jopa ruuasta, jota tarvitsemme. "Ei ihminen elä ainoastaan leivästä, -
vaan jokaisesta sanasta, joka Jumalan suusta lähtee." (Matt. 4:4)
Kun keskitymme Jumalaan, uskomme puhdistuu, -
ja pääsemme eroon kaikesta muusta. Jumalan mielen mukainen paasto -
emme vain kieltäydy ruuasta, vaan kieltäydymme siitä siksi, -
koska keskitymme Jumalaan ja etsimme Häntä niin paljon, -
vaan käytämme senkin ajan, joka muuten menisi syömiseen, -
Herran etsimiseen, rukoukseen ja Raamatun lukemiseen.
Jesajan kirjan luvussa 58 puhutaan oikeasta paastosta.
Se ei ole vain syömättömyyttä, vaan itsensä kieltämistä.
Jotkut eivät ymmärrä tätä. He kuulevat jonkun todistavan, -
kuinka enkeli ilmestyi hänelle paaston aikana -
ja Jumala antoi hänelle näyn puoleksi vuodeksi eteenpäin.
Niinpä hekin päättävät kokeilla paastoa.
He aloittavat, ja puoleen päivään mennessä he ovat ärtyneitä.
Päätä särkee ja väsyttää.
He ovat lihallisia eivätkä ole nähneet enkeliä tai näkyä, -
ja he toteavat, etteivät saaneet paastosta mitään.
He luovuttavat ja sanovat, ettei paasto sovi heille.
Paaston aikana voi kokea jotain yliluonnollista, mutta Jes. 58:n -
mukaan paaston päämäärä ei ole hyvä olo tai enkelin vierailu.
Sen on tarkoitus kieltää maailman ja epäuskon vallassa oleva liha.
Sanomme kehollemme, ettei se saa hallita meitä, -
että kuljemme uskon, emme näkemisen ja aistien varassa.
Emme kiellä aistien olemassaoloa, mutta ne eivät hallitse meitä.
Sisäinen ihmisemme hallitsee meitä, ei lihamme.
Päätämme siis paastota.
Nälkä on yksi vahvimmista vaistoistamme.
Ihmiset ovat tappaneet toisia ruuan vuoksi ja jopa syöneet toisiaan.
Nälkä on vahva voima, mutta se on myös helpoin aisti näännyttää.
Monet eivät pärjää ilman ruokaa kuin joitakin tunteja.
Jos paastoamme, puoleen päivään mennessä mahamme murisee -
ja meillä on huono olo. Kehomme väittää kuolevansa kohta, -
mutta se ei ole totta. Voit paastota 40 päivää ennen kuin -
kehosi alkaa syödä itseään. Parin päivän paasto ei haittaa.
Yli kolme päivää juomatta alkaa vahingoittaa kehoamme, -
ja jos olemme viikon juomatta, kuolemme.
Jos siis paastoat, tee se viisaasti ja hanki tietoa asiasta.
Joskus ihmiset vahingoittavat itseään paastotessaan väärin.
Mutta jos juot, et kuole nälkään parissa tai kolmessa päivässä.
Kehosi yrittää kyllä uskotella niin, koska se on saanut hallita.
Tarkoitus onkin vahvistaa sisäistä ihmistäsi.
Kun paastoat, kehosi väittää kuolevansa.
Sanot sille: "Aion olla syömättä kaksi päivää."
Keho sanoo: "Kuolen siinä ajassa!" Vastaat: "Kolme päivää!"
"En selviä niin kauan!" "Neljä päivää!"
Lopulta keho tajuaa, että selvitäkseen sen on paras -
olla hiljaa ja lakata tekemästä mitään. Se alistuu ja oppii, -
ettei kuollutkaan kolmen päivän paastoon.
Jossain vaiheessa nälkä lakkaa hallitsemasta sinua.
3―4 päivän kuluttua et enää tunne nälkää.
Alat hallita kehoasi, -
ja kun käsket sen kohottaa kätensä ja ylistää Herraa, -
se ei huolehdi siitä, mitä muut ajattelevat, -
koska se on vallassasi, vaan kysyy: "Miten haluat, että kohotan kädet?"
Kun käsket kipua poistumaan Jeesuksen nimessä, -
kehosi tuntee yhä kivun, mutta kun käsket sitä, -
se muistaa paaston ja on samaa mieltä.
Se ei vastusta, kun käsket kipua lähtemään.
Paastoaminen ja rukoileminen ovat tapa kääntää huomio maailmasta, -
jossa Saatana ruokkii meitä pelolla ja epäilyksellä, -
kohti Jumalaa, jos teemme sen oikein.
On uskonnollista paastoa ja rukousta, -
mutta jos teemme ne oikein, ne ovat ainoa tapa voittaa -
tämä epäuskon laji.
Olen käyttänyt liikaa aikaa ja joudun jatkamaan tästä myöhemmin.
Kerron seuraavissa jaksoissa, että on olemassa monta epäuskon lajia.
En voi todistaa sitä millään Raamatun kohdalla, -
mutta Jeesus sanoi "tämä laji" tarkoittaen epäuskoa, -
joten niitä täytyy olla monta.
Olen löytänyt kolme eri epäuskon tyyppiä -
ja kerron, miten niistä selvitään.
Se laji, joka esti opetuslapsia ajamasta demonia ulos pojasta, -
lähti vain rukouksella ja paastolla.
Tämä voi auttaa ymmärtämään, miksi kaikki eivät parane.
Se ei ole ainoa syy, ja minulla on paljon kerrottavaa tästä, -
mutta jos ymmärrät kertomani asiat ja sovellat niitä elämääsi, -
saat nähdä paljon enemmän haluamiasi tuloksia.
Tunnustan, etten ymmärrä kaikkea ja opin jatkuvasti.
Ihmiset ovat sairastuneet ja kuolleet, enkä usko, -
että se oli Jumalan tahto. Oikeastaan tiedän, ettei se ollut.
Teimme kaiken oikein, ja käsitykseni mukaan -
heidän ei olisi pitänyt kuolla, mutta niin kävi.
Se, mitä olen oppinut, toimii elämässäni, -
ja uskon, että ne auttavat sinua.
Mainoksista saat lisätietoa.
Andrew'n opetus "Jumala haluaa parantaa sinut" on saatavilla -
uutena kirjana. Sen tilauskoodi on T-430. Soita tai tilaa netistä.
Opetus on saatavilla myös harjoituskirjana, koodi T-430.
Koko opetus on saatavissa myös cd- tai dvd-levyillä -
siinä muodossa kuin se on lähetetty televisiossa.
Cd-sarjan tilauskoodi on T-1036C ja dvd-sarjan T-1036D.
Voit myös tilata kirjan, harjoituskirjan ja levyt pakettina.
Pakettiin kuuluu opetus cd- tai dvd-muodossa, -
uusi kirja ja harjoituskirja -
sekä "Healing Journey" osat 1 ja 2 ja "Healing Scriptures" -levy.
Paketin listahinta on 68 puntaa, mutta tarjoamme sen 50 punnalla.
Paketin tilauskoodi on T-4505.
Muista valita joko cd- tai dvd-levyt.
Sarjan kolmas osa, joka käsittelee sitä, miksi kaikki eivät parane, -
on saatavissa kolmella punnalla, mutta jos sinulla ei ole varaa, -
Andrew kumppaneineen tarjoaa sen ilmaiseksi.
Voit tilata materiaaleja puhelimitse luottokortilla.
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Internet-sivultamme voit tilata materiaaleja ympäri vuorokauden.
Jos haluat kirjoittaa meille, käytä ruudulla näkyvää osoitetta.
Tietoa Andrew'n tulevista tapahtumista.
Tule tapaamaan Andrew'ta ja anna Jumalan sanan muuttaa elämäsi.
Andrew on perheleirillä Englannissa 28.―31.5.2010.
Vuosittainen perheiden kesäkonferenssimme -
on Colorado Springsissä 28.6.―2.7.2010.
Haluan kutsua teidät mukaan perheleirillemme 28.―31.5.
Leiri kestää perjantaista maanantaihin.
Pidämme perheleirin Stoneleigh Parkissa.
Olen innoissani tästä. Odotamme leirille paljon väkeä.
Leiri kestää neljä päivää. Wendell Parr palvelee siellä kanssani.
Dave Hinton, aito cowboy palvelee musiikissa.
Leiristä tulee hieno. Voit majoittua motellissa, -
asuntovaunussa tai teltassa.
Leirin nettisivujen osoite näkyy ruudulla.
Sieltä saat lisää tietoa leiristä. Voit myös soittaa toimistoomme.
Muista nämä päivät, ne ovat vapaapäiviä Englannissa.
28.―31.5. Stoneleigh Parkissa.
―Minulla diagnosoitiin MS-tauti yli 20 vuotta sitten.
―Minulla oli vatsakipuja aina, kun söin jotain.
―Hän sanoi, että poskiluut olivat litteät, eikä nenää näkynyt.
Molemmista pikkusormista puuttui kolmas nivel.
―Päätin paeta Jumalaa.
En halunnut antaa kenellekään mahdollisuutta satuttaa itseäni.
―Hänen kylkiluunsa olivat palasina. Puolet lantiosta oli murskana.
―Hoitaja sanoi vaimolleni, että nuoremmatkin olisivat kuolleet.
"Jumala haluaa parantaa sinut" jatkuu ensi jaksossa.
Muuta elämäsi.
Muuta maailma.
Suomennos: Anni Joukanen